**1 Decembrie**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sărbătoare ce necunoscută

Îmi fusese din copilărie

Căci mă despărțea de dânsa Prutul

Cel făcut hotar prin Românie.

Nu-i simțeam durerile valorii,

Importanța vieții nici atâta -

Am avut copil alte istorii,

Altă limbă-mi răsunam cu gâtul.

Am trecut prin vieți, prin țări, prin oameni -

Unde sorții i-a fost dat să meargă

Și trăiau în inimă-mi ca taine

Bardul din Mircești, Mihai și Creangă.

Doar atât aveam din toată Țara,

Doar atât putusem eu a strânge,

Înc-un mărțișor și primăvara,

Încă și-o durere veche-n sânge.

Auzii ceva cam vag de deltă

Și habar nu am ce sunt Carpații,

Însă îmi țineam privirea zveltă

Că român mă știu și eu prin nații.

Poate limba-mi este strâmbă-n gură,

De politici nici nu am idee,

Cam nimic nu știu despre cultură

Și-apoi cine poate să mi-o deie?

Dar cât m-am zbătut prin țări străine

Cu-alte graiuri, prins întreg de muncă,

Țara mea ajunse și la mine

Și iertare mi-a cerut de ducă.

De am plâns cu dânsa pentru toate,

Bune, rele - toate la grămadă

Cu bunicii-n patruzeci și șapte

Omorâți de un norod de pradă,

Cu părinții mei care trecură

Dintr-o viață-n frică-n altă lume

Și n-au pronunțat măcar din gură

Că avem, adevărat, alt nume.

Nu i-am spus cuvintele iubirii

Patriot cu minte învățată...

Iată-așa a fost ziua Unirii

Pentru mine-n viață prima dată...

Țara mi-o invit astăzi la masă:

Decebal veni cu Burebista,

Căprioara blândă și sfioasă,

Eminescu cu o steauă tristă,

Domnu-Alecsandri cu Miorița,

Radu Gyr cu trandafiri în mână,

Apoi și Nădejdea și Credința

Înțelese-n Limba mea Română.

Hotărăsc hotarele pe hartă

Mulți cum le dictează văzuri clare,

Eu pornii cu Țara de la poartă

Toată-n nuc de Duminica Mare.

Simt un dac încă trăiește-n mine

Vorbind limba din letopisețe

De la Bug la Tisa plaiu-și ține

Neștiind raioane și județe.

Însă-n lumea asta înțeleaptă

Toți se țin cu cei ce au putere,

Dar eu știu o Românie altă

Ce nu face-oficial plăcere.

Da, nu am nici frați și nici prieteni

Să-mi asculte toate cele spuse

Și doar ciobănașul de sub cetini

Spune unde fluierul își puse.

Bineînțeles că nu-s în salba

Țării mele nici paraua chioară -

Nu știu, nu știu unde este Alba,

Dar Unirea inima îmi doare.

Iată-mă o biată părticică

Dintr-un lanț de munți crescuți pe veșnic!

Știu că sunt, de fapt, doar o nimică,

Dar și ea pe-ntâi sărbătorește!!!

Victor Bragagiu